255. slavna brdska brigada "Hajrudin Mešić"
255. slavna brdska brigada "Hajrudin Mešić" je bila vojna jedinica koja je za vrijeme rata u Bosni i Hercegovini djelovala u sastavu 2. korpusa Armije Republike Bosne i Hercegovine. Brigada je formirana 16. septembra 1992. godine pod nazivom 1. teočanska brigada sa sjedištem u Teočaku. Prvi komandant brigade bio je Hajrudin Mešić zvani Kapetan Hajro. Čitavo vrijeme rata ova brigada bila je garant opstanka stanovništva na slobodnim teočanskim prostorima i trn u oku neprijatelju. Bila je dio Operativne grupe 4 i 25. divizije.